ประชาสัมพันธ์เกี่ยวกับการชำระภาษี
องค์การบริหารส่วนตำบลแม่เจ้าอยู่หัว
ภาษีที่ต้องชำระได้แก่
1. ภาษีโรงเรือนและที่ดิน   เป็นภาษีที่จัดเก็บภาษีจาก บริษัท โรงงาน สำนักงาน ร้านค้า บ้านเช่า และสถานประกอบการต่างๆ  ที่มีโรงเรือนตั้งอยู่ในเขต อบต.แม่เจ้าอยู่หัว ระยะเวลายื่นแบบชำระภาษี ให้เจ้าของทรัพย์สินหรือผู้รับมอบอำนาจ ยื่นแบบและชำระภาษี ให้เจ้าของทรัพย์สินทรัพย์หรือผู้รับมอบอำนาจ    ยื่นแบบและชำระภาษี ได้ตั้งแต่วันที่ ๒ มกราคม ๒๕๕๘ ถึง วันที่ ๒๗ กุมภาพันธ์ ๒๕๕๘
2. ภาษีป้าย   เป็นภาษีที่จัดเก็บจาก  ป้ายที่ใช้แสดงชื่อ ยี่ห้อ หรือเครื่องหมายการค้าหรือโฆษณาที่ใช้ในการประกอบการค้าหรือกิจการอื่น  เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษรภาพ  หรือเครื่องหมายที่เขียน แกะสลัก จารึกหรือทำให้ปรากฏด้วยวิธีอื่น                            
ระยะเวลาการยื่นแบบแลชำระภาษี  ให้เจ้าป้ายยื่นแบบและชำระภาษี ได้ตั้งแต่วันที่ ๒ มกราคม ๒๕๕๘ถึงวันที่ ๓๑ มีนาคม ๒๕๕๘
3. ภาษีบำรุงท้องที่  เป็นภาษีที่จัดเก็บจาก เจ้าของที่ดิน ผู้ครอบครองที่ดินในเขต อบต.แม่เจ้าอยู่หัว
ระยะเวลาการยื่นแบบชำระภาษี  ให้เจ้าของที่ดินชำระภาษีบำรุงท้องที่ได้ตั้งแต่วันที่ ๒ มกราคม ๒๕๕๘ ถึงวันที่ ๓๐ เมษายน ๒๕๕๘ 
ทาง อบต.แม่เจ้าอยู่หัว จึงขอเชิญชวนให้ผู้ที่มีหน้าที่ชำระภาษี ไปยื่นแบบและชำระภาษี ภายในเวลา       ที่กำหนด ถ้าชำระเกินระยะที่กำหนดท่านจะถูกปรับตามกฎหมาย

                   
                       หากมีข้อสงสัย  สอบถามรายละเอียดได้จาก กองคลัง(งานจัดเก็บรายได้) อบต.แม่เจ้าอยู่หัว

